Györtelek Község Polgármesterétől

**ELŐTERJESZTÉS**

**-a Képviselő-testület részére-**

**Tárgy: Javaslat a személyes gondoskodást nyújtó szociális ellátásokról, azok igénybevételéről szóló 8/2012. (IV.13.) önkormányzati rendelet módosítására**

**Tisztelt Képviselő-testület!**

Az intézményi térítési díjat a fenntartó tárgyév április 1-jéig állapítja meg. A szociális igazgatásról és a szociális ellátásokról szóló 1993. évi III. törvény (a továbbiakban: Szoc.tv.) 115. §(1)bekezdés értelmében: „Az intézményi térítési díj a személyes gondoskodás körébe tartozó szociális ellátások ellenértékeként megállapított összeg (a továbbiakban: intézményi térítési díj). Az intézményi térítési díj összege nem haladhatja meg a szolgáltatási önköltséget. Az intézményi térítési díj év közben egy alkalommal, támogatott lakhatás esetében két alkalommal korrigálható. Az intézményi térítési díjat integrált intézmény esetében is szolgáltatásonként kell meghatározni, ilyen esetben az önköltség számítása során a közös költségelemeket a szolgáltatásonkénti közvetlen költségek arányában kell megosztani.”

A Szoc.tv. 115.§ (2) bekezdés szerint: „A kötelezett által fizetendő térítési díj összegét (a továbbiakban: személyi térítési díj) az intézményvezető konkrét összegben állapítja meg, és arról az ellátást igénylőt a megállapodás megkötésekor írásban tájékoztatja. A személyi térítési díj nem haladhatja meg az intézményi térítési díj összegét.”

A Szoc.tv. 115. § (3) bekezdése szerint a fenntartó az intézményi térítési díjat rendeletben foglaltak szerint, egyéb esetben a fenntartó döntése alapján csökkentheti, illetve elengedetheti, ha a kötelezett jövedelmi és vagyoni viszonyai indokolttá teszik.

Összefoglalva:

1. Az önkormányzat képviselő-testületének rendeletben kell megállapítani az egyes ellátások intézményi térítési díját.
2. Az intézményi térítési díj felső határa a szolgáltatási önköltség.
3. Lehetőség van arra, hogy az intézményi térítési díj kevesebb legyen, mint a szolgáltatási önköltség, azonban az így kieső összeget az önkormányzatoknak saját költségvetésük terhére pótolniuk kell.
4. Lehetőség van arra, hogy az önkormányzat a helyi rendeletben a térítési díjat elengedje, vagy csökkentse.

A személyes gondoskodást nyújtó szociális ellátások térítési díjáról szóló 29/1993. (II.17.) Korm. rendelet (a továbbiakban: Rendelet) 3.§ (1) bekezdése szerint:

„3.§ (1) Az intézményi térítési díjat és a személyi térítési díjat

a)étkeztetés esetén ellátási napra,

b)házi segítségnyújtás esetén gondozási órára,

c)jelzőrendszeres házi segítségnyújtás esetén ellátási napra,

d)támogató szolgáltatás esetén szolgálati órára és szállítási kilométerre,

e)nappali ellátás esetén ellátási napra,

f)bentlakásos intézményi ellátás esetén ellátási napra és hónapra,

g) a támogatott lakhatásban igénybe vett, az Szt. 75. § (1) bekezdés d) pont db) alpontja szerinti esetben ellátási napra, dh) pontja szerinti esetben szállítási kilométerre, da), dc)-dg) és di) alpontja szerinti esetben órára

vetítve kell meghatározni.

A rendelet 3.§ (3)-(4) bekezdése szerint: „3.§ (3) Az intézményi térítési díj szolgáltatónként, intézményenként, telephellyel rendelkező szolgáltató, intézmény esetén ellátást nyújtó székhelyenként, telephelyenként, továbbá bentlakásos intézményi ellátás esetén épületenként külön-külön is meghatározható.

(4) A intézményi térítési díjat és a személyi térítési díjat az 1 és 2 forintos címletű érmék bevonása következtében szükséges kerekítés szabályairól szóló 2008. évi III. törvény 2. §-ának megfelelő módon kerekítve kell meghatározni.”

A kerekítés szabálya a következő:

a)0,01 forinttól 2,49 forintig végződő összegeket lefelé, a legközelebbi 0;

b)a 2,50 forinttól 4,99 forintig végződő összegeket felfelé, a legközelebbi 5;

c)az 5,01 forinttól 7,49 forintig végződő összegeket lefelé, a legközelebbi 5;

d)a 7,50 forinttól 9,99 forintig végződő összegeket felfelé, a legközelebbi 0

 forintra végződő összegre kell kerekíteni.

A Rendelet 15. § (1) bekezdése szerint a nappali ellátás esetén az intézményi térítési díjat külön meg kell határozni

a) a csak napközbeni tartózkodásra igénybevevőkre

b) a napközben tartózkodást és az ott étkezést igénybevevőkre ahol az intézményi térítési díj megegyezik az *a)* pont szerint meghatározott és a (2) bekezdés szerinti díj összegével.

Ugyanezen jogszabályhely (2) bekezdése szerint „A nappali ellátás keretében igénybe vett étkezés esetében a személyi térítési díj megállapítására a 9. § (5) bekezdésében foglaltak az irányadók.”

A 9.§ (5) bekezdése szerint „Az étel helyben fogyasztásáért vagy elviteléért fizetendő személyi térítési díj a napi személyi térítési díj és az adott hónapban igénybe vett étkezési napok szorzata. Az étel kiszállítása esetén a személyi térítési díj a kiszállításra számított térítési díjnak és az adott hónapban kiszállítással igénybe vett étkezési napok szorzatának összegével növekszik.”

Ahhoz, hogy az intézményi térítési díjakat a fenntartó megállapíthassa, ahhoz tudni kell a szolgáltatási önköltséget.

Amikor az önköltséget számoljuk, akkor figyelembe vesszük az adott ellátás teljes költségét, de figyelembe vesszük az adott ellátásra kapott normatív állami támogatást is.

Az egyes ellátások szolgáltatási önköltségének kiszámításakor több tényezőt kell figyelembe venni, így pl.:

* a kalkulált jogosulti létszámot,
* a kalkulált ellátási napok számát,
* a várható összes kiadást (dologi és személyi),
* a várható összes bevételt (állami normatív támogatást).

Mindezekből kiszámítható az ellátás szolgáltatási önköltsége, ami iránymutató az intézményi térítési díj meghatározásakor, hiszen ez utóbbi nem lehet magasabb, mint a szolgáltatási önköltség (alacsonyabb lehet, ám ebben az esetben a különbözetet az önkormányzatnak kell fedeznie). Lényeges körülmény, hogy térítési díjköteles szolgáltatás (étkeztetés, házi segítségnyújtás, idősek nappali ellátása) közül két esetben az intézményi térítési díj nem egységes a szolgáltatást igénybe vevő településekre. Ez konkrétan azt jelenti, hogy az étkeztetésnél eltérő a díj Györtelek, és Fülpösdaróc.

Felülvizsgáltuk a szolgáltatási önköltséget. A mostani felülvizsgálat eredményeként a szolgáltatási önköltségeket az előterjesztéshez csatolt táblázat mutatja. A térítési díjakat szolgáltatásonként mutatjuk be.

# A hatálybaléptetés időpontja tekintetében figyelembe kell venni : A Magyarország gazdasági stabilitásáról szóló 2011. évi CXCIV. törvény 32. §-át, mely szerint „Fizetési kötelezettséget megállapító, fizetésre kötelezettek körét bővítő, a fizetési kötelezettség terhét növelő, a kedvezményt, mentességet megszüntető vagy korlátozó jogszabály kihirdetése és hatálybalépése között legalább 30 napnak el kell telnie.” Erre tekintettel a rendelet módosítása 2020. május 1. napjától lehet hatályos.

Amint jeleztem, az Szt. 115.§ (3) bekezdése lehetővé teszi, hogy a fenntartó az intézményi térítési díjat a helyi rendeletben foglaltak szerint csökkentse, vagy elengedje. Ezzel a lehetőséggel jelenleg is élünk az alábbiak szerint:

1. házi segítségnyújtás esetén az ellátás díjmentes, ha az ellátás időtartama egy napi gondozás időszaka alatt összesen nem éri el az egy órát.
2. az idősek nappali ellátása díjmentes, ha annak keretében az ellátást igénylő étkeztetésre nem tart igényt.

Ezeket a kedvezményeket, valamint díjmentességeket továbbra is javaslom alkalmazni.

Tájékoztatom a képviselő-testületet, hogy a Társulási Megállapodásban rögzítettek szerint valamennyi érintett önkormányzat véleményét kikérjük a rendelet módosításával kapcsolatban, és a képviselő-testületi ülésen teljeskörűen fogjuk tudni ismertetni az önkormányzatok véleményét.

Kérem a Tisztelt Képviselő-testületet, hogy az előterjesztést vitassa meg, és hozzon döntést a rendelet-tervezet szerint.

**Györtelek, 2020. március 25.**

**.**

**Halmi József**

**polgármester**

**INDOKOLÁS**

**a személyes gondoskodást nyújtó szociális ellátásokról, azok igénybevételéről szóló 8/2012. (IV.13.) önkormányzati rendeletének módosításáról szóló rendelet-tervezethez**

**Általános indokolás**

A Magyarország helyi önkormányzatairól szóló 2011. évi CLXXXIX. törvény az önkormányzatok kötelező feladatává teszi a szociális ellátásról való gondoskodást. Ezzel összhangban a szociális igazgatásról és ellátásról szóló 1993. évi III. törvény (a továbbiakban: Szt.) felhatalmazza az önkormányzatokat arra, hogy a törvényben meghatározott kérdésköröket helyi rendeletben szabályozzák. A személyes gondoskodást nyújtó ellátásokról több települési önkormányzat társulásban gondoskodik. Az Szt. előírja az intézményi térítési díjak felülvizsgálatát és megállapítását minden év április 1-ig. A Javaslattal e törvényi kötelezettségnek tesz eleget az önkormányzat.

**Részletes indokolás**

1-2. §-hoz

Az alaprendelet mellékleteit módosítja. A Javaslat a felülvizsgálat eredményeként, önköltségszámítást figyelembe véve pontosítja a díjakat. A rendelet 1. mellékletében meghatározásra kerülnek az intézményi térítési díjak. Az önköltségszámítást a rendelet 2. melléklete tartalmazza.

3-4.§-hoz

A Javaslat a helyi önkormányzati rendelet hatálybalépésének időpontját határozza meg, és a hatályon kívül helyező rendeletezést tartalmazza.

Györtelek, 2020. március 25.

Halmi József

polgármester

**ELŐZETES HATÁSVIZSGÁLAT**

**a a személyes gondoskodást nyújtó szociális ellátásokról, azok igénybevételéről szóló 8/2012. (IV.13.) önkormányzati rendeletének módosításáról szóló rendelet-tervezethez**

A jogalkotásról szóló 2010. évi CXXX törvény 17. §-a az alábbiak szerint rendelkezik:

17. § (1) A jogszabály előkészítője –a jogszabály feltételezett hatásaihoz igazodó részletességű\_ előzetes hatásvizsgálat elvégzésével felméri a szabályozás várható következményeit. Az előzetes hatásvizsgálat eredményéről a Kormány által előterjesztendő törvényjavaslat, illetve kormányrendelet esetén a Kormányt, önkormányzati rendelet esetén a helyi önkormányzat képviselő-testületét tájékoztatni kell. Miniszteri rendelet rendelkezhet úgy, hogy az általa meghatározott esetben a közjogi szervezetszabályozó eszköz előkészítője előzetes hatásvizsgálatot végez.

(2) A hatásvizsgálat során vizsgálni kell:

a) a tervezett jogszabály valamennyi jelentősnek ítélt hatását, különösen

aa) társadalmi, gazdasági, költségvetési hatásait,

ab) környezeti és egészségi következményeit,

ac) adminisztratív terheket befolyásoló hatásait, valamint

b) a jogszabály megalkotásának szükségességét, a jogszabály elmaradásának várható következményeit, és

c) a jogszabály alkalmazásához szükséges személyi, szervezeti, tárgyi és pénzügyi feltételeket.”

Fentiek alapján a hatásvizsgálat eredménye az alábbiakban foglalható össze:

1. **Társadalmi, gazdasági, költségvetési hatásvizsgálat:** a Javaslat az intézményi térítési díjakat úgy határozza meg, hogy az ellátást igénybe vevők anyagi terhei ne nőjjenek, ugyanakkor az ellátást biztosító önkormányzatok részéről az ellátások biztonsággal biztosíthatók legyenek.

2**.) Környezeti és egészségi következményeinek hatásvizsgálata**: a Javaslat környezeti hatásokkal nem jár. Az ellátással érintettek részére biztosítja az egészség megőrzésének legalapvetőbb feltételeit.

3.) **Adminisztratív terhek befolyásoló hatásainak vizsgálata**: a Javaslat elfogadása a jelenlegi állapothoz képest adminisztrációs többletterheket nem jelent.

1. **Jogszabály megalkotásának szükségességének, a jogalkotás elmaradásának várható következményeinek vizsgálata**: a rendelet megalkotása törvényi kötelezettség. A jogalkotás elmaradásának következménye az 1. pontban rögzített célok meghiúsulása, továbbá magasabb szintű jogszabállyal való ütközés, ellentét feloldása miatt szükséges a rendelet megalkotása.
2. **A jogszabály alkalmazásához szükséges személyi, szervezeti, tárgyi és pénzügyi feltétel**: a személyi, szervezeti, tárgyi pénzügyi feltételek adottak, e vonatkozásban többlet terhek nem merülnek fel.

Györtelek, 2020. március 25.

Halmi József

polgármester

**Győrtelek Község Önkormányzata Képviselő-testületének**

**hatáskörében eljáró Polgármestere**

**…/2020.(IV….) önkormányzati rendelete**

**a személyes gondoskodást nyújtó szociális ellátásokról, azok igénybevételéről szóló 8/2012. (IV.13.) önkormányzati rendeletének módosításáról**

Győrtelek Község Polgármestere az Önkormányzat Képviselő-testülete hatáskörében eljárva az Alaptörvény 32. cikk (1-2) bekezdésében meghatározott, a Magyarország helyi önkormányzatairól szóló 2011.évi CLXXXIX. törvény 13. § (1) bekezdés 8.) pontjában meghatározott feladatkörében eljárva, a szociális igazgatásról és szociális ellátásokról szóló 1993.évi III. törvény (továbbiakban: Szt.) 92.§  (1) – (2) bekezdéseiben, az 1. § tekintetében a jogalkotásról szóló 2010. évi CXXX. törvény 6. § (3) bekezdésében,  a 2.§  tekintetében a szociális igazgatásról és a szociális ellátásokról szóló 1993.évi III. törvény 10. § (1) bekezdésében, az 5. § tekintetében a szociális igazgatásról és szociális ellátásokról szóló 1993. évi III. törvény 17. § (5) bekezdésében, a 9. § (1) bekezdés tekintetében a szociális igazgatásról és szociális ellátásokról szóló 1993. évi III. törvény 62. § (2) bekezdésében, a 10. § tekintetében a szociális igazgatásról és szociális ellátásokról szóló 1993. évi III. törvény 58/B. § (2) bekezdésében, a 13. § (1) bekezdése tekintetében a szociális igazgatásról és szociális ellátásokról szóló 1993. évi III. törvény 115. § (3) bekezdésében, kapott felhatalmazás alapján, a személyes gondoskodást nyújtó szociális ellátások térítési díjáról szóló 29/1993. (II.17.) Kormányrendelet 2. § (1) bekezdésében meghatározott feladatkörében eljárva, Géberjén Község Önkormányzat Képviselő-testületének, Fülpösdaróc Község Önkormányzat Képviselő-testületének, Ököritófülpös Nagyközség Önkormányzat Képviselő-testületének, valamint Rápolt Község Önkormányzat Képviselő-testületének hozzájárulásával, az önkormányzatok polgármesterei véleményének figyelembevételével, a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46.§ (4) bekezdésében döntéshozatalt biztosító jogkörében eljárva a következőket  rendeli el:

**1.§ A személyes gondoskodást nyújtó szociális ellátásokról, azok igénybevételéről szóló 8/2012. (IV.13.) önkormányzati rendelet 1. számú melléklete helyébe a rendelet 1. számú melléklete lép.**

**2.§ A személyes gondoskodást nyújtó szociális ellátásokról, azok igénybevételéről szóló 8/2012. (IV.13.) önkormányzati rendelet 2. számú melléklete helyébe a rendelet 2. számú melléklete lép.**

**3.§** Ez a rendelet 2020. év május hó 21. napján lép hatályba.

**4.§** A rendelet a hatályba lépését követő napon hatályát veszti.

**Györtelek ,2020. április 20.**

**Halmi József dr. Sipos Éva**

**polgármester jegyző**

**2.számú melléklet a ./2020. (IV….) önkormányzati rendelethez**

**2.számú melléklet a 8/2012. (IV.13.) önkormányzati rendelethez**

**ÖNKÖLTSÉG SZÁMÍTÁS**

**SZATMÁRI KISTÉRSÉGI CSALÁDSEGÍTŐ ÉS GYERMEKJÓLÉTI SZOLGÁLAT GYŐRTELEK**

**2020. ÉV**

**A szociális igazgatásról és szociális ellátásokról szóló 1993. évi III. törvény**   **115. §** (1) bekezdése szerint: Az intézményi térítési díj a személyes gondoskodás körébe tartozó szociális ellátások ellenértékeként megállapított összeg (a továbbiakban: intézményi térítési díj). Az intézményi térítési díjat a fenntartó tárgyév április 1-jéig állapítja meg. Az intézményi térítési díj összege nem haladhatja meg a szolgáltatási önköltséget. Az intézményi térítési díj év közben egy alkalommal, támogatott lakhatás esetében két alkalommal korrigálható. Az intézményi térítési díjat integrált intézmény esetében szolgáltatásonként, szakápolási központ esetében a szakápolási ellátásra külön kell meghatározni, ilyen esetben az önköltség számítása során a közös költségelemeket a szolgáltatásonkénti közvetlen költségek arányában kell megosztani.

**A személyes gondoskodást nyújtó szociális ellátások térítési díjáról szóló 29/1993. (II.17.) Korm rendelet** 3. § (1) bekezdése szerint: Az intézményi térítési díjat és a személyi térítési díjat étkeztetés esetén ellátási napra, házi segítségnyújtás esetén gondozási órára, nappali ellátás esetén ellátási napra, vetítve kell meghatározni.

A rendelet 9.§ (4) bekezdése alapján: Az étkeztetés intézményi térítési díja aszerint differenciált, hogy az ételt a helyszínen fogyasztják el vagy az igénybevétel helyére szállítják. A kiosztó helyen, illetve a lakáson történő étkeztetés térítési díja a kiszállítás költségét is tartalmazza. Ha az étel lakásra történő kiszállítása közös háztartásban élő személyek részére történik, a kiszállításért fizetendő személyi térítési díjat csak egy személyre lehet megállapítani.

**Szociális étkeztetés Győrteleki étkezési hely**

**Önköltségszámítás:**

|  |  |
| --- | --- |
| **Szociális étkeztetés Győrteleki étkezési hely** Kiadásai |  7 620 000 Ft |
| **Szociális étkeztetés Győrteleki étkezési hely** Igénybevételi napló naponta összesített ellátott/adag száma  |  28\*251= 7 028 |
| Összesen |  7 620 000 / 7 028= 1084 Ft kerekítéssel: 1085 Ft |
| **Szociális étkeztetés önköltsége****Győrtelek helyben étkezés, helyszínen fogyasztás** |  **1085** Ft/ellátási nap |
| Kiszállítási költség (Géberjén, Fülpösdaróc, Győrtelek települések összesen) |  1 414 385 Ft |
| Kiszállítások száma (Géberjén, Fülpösdaróc, Győrtelek települések összesen) |  23\*251= 5 773  |
| **Kiszállítás-kihordás önköltsége** (Géberjén, Fülpösdaróc, Győrtelek települések összesen) |  **1 414 385 /5 773 = 245 Ft**  |
| **Győrtelek lakáson történő étkezés-kiosztó hely, kihordás, kiszállítással önköltsége** |  **1 085 + 245 = 1 330 Ft** |

 Győrtelek helyben étkezés, helyszínen fogyasztás intézményi térítési díj összege jelenleg a 8/2012. (IV.13.) rendelet alapján: 400 Ft/ellátási nap, mely nem haladja meg az önköltséget.

**Kiszállítás-kihordás Győrtelek** intézményi térítési díj összege jelenleg a 8/2012. (IV.13.) rendelet alapján: 40 Ft/háztartás, mely nem haladja meg az önköltséget.

Győrtelek lakáson történő étkezés-kiosztó hely, kihordás, kiszállítással intézményi térítési díj összege jelenleg a 8/2012. (IV.13.) rendelet alapján: 440 Ft/ellátási nap, mely nem haladja meg az önköltséget.

**Szociális étkeztetés Géberjéni étkezési hely**

**Önköltségszámítás:**

 Terv adatok alapján

|  |  |
| --- | --- |
| Géberjén tervezet kiadások |  963 00 Ft |
| Igénybevételi napló naponta összesített ellátott/adag száma  | 5\*251= 1 255 |
| Összesen |  963 000 /1 255 = 786 Ft kerekítéssel: 785 Ft |
| **Önköltség** |  **785 Ft/ellátási nap** |
| Kiszállítási költség (Géberjén, Fülpösdaróc, Győrtelek települések összesen) |  1 414 385 Ft |
| Kiszállítások száma (Géberjén, Fülpösdaróc, Győrtelek települések összesen) |  23\*251= 5 773 |
| **Kiszállítás-kihordás önköltsége** (Géberjén, Fülpösdaróc, Győrtelek települések összesen) |  **1 414 385 /5 773 = 245 Ft**  |
| Géberjén,Fülpösdaróc-Géberjéni konyhától vásárolt étkezés-lakáson történő étkezés, kihordás, kiszállítá önköltsége |  785+245= 1 030  |

 Géberjén, Fülpösdaróc-Géberjéni konyhától vásárolt étkezés-helyben étkezés, helyszínen fogyasztás intézményi térítési díj összege jelenleg javasolt a 8/2012. (IV.13.) rendelet módosításával: 495 Ft/ellátási nap, mely nem haladja meg az önköltséget.

Kiszállítás-kihordás Géberjén, Fülpösdaróc intézményi térítési díj összege jelenleg a 8/2012. (IV.13.) rendelet alapján: 155 Ft/háztartás, mely nem haladja meg az önköltséget.

Géberjén, Fülpösdaróc-Géberjéni konyhától vásárolt étkezés-lakáson történő étkezés, kihordás, kiszállítással intézményi térítési díj összege jelenleg a 8/2012. (IV.13.) rendelet alapján: 535 Ft/ellátási nap, mely nem haladja meg az önköltséget.

**Idősek nappali ellátása**

**Önköltségszámítás:**

Tervezet teljes költsége: 8 061 000 Ft

Ellátottak száma 2020. évre tervezett: 15 fő 251 munkanappal= 3 765 ellátásinap

8 061 000 Ft / 3 765 gondozási nap = 2 141 Ft/ ellátásinap

**Nappali ellátás önköltsége (étkezés nélkül): 2040 Ft/ ellátásinap**

**Nappali ellátás önköltsége étkezéssel: 2 040 + 1 085= 3 125 Ft/ellátási nap**

(Idősek) Nappali ellátás étkezés nélkül intézményi térítési díj összege jelenleg a 8/2012. (IV.13.) rendelet alapján: 300 Ft/ellátási nap, mely nem haladja meg az önköltséget. (igénybevétele térítés-, és díjmentes)

(Idősek) Nappali ellátás étkezéssel intézményi térítési díj összege jelenleg a 8/2012. (IV.13.) rendelet alapján: 1050 Ft/ellátási nap (díjköteles szociális étkezés szabályai), mely nem haladja meg az önköltséget.

**HÁZI SEGÍTSÉGNYÚJTÁS**

**Önköltségszámítás:**

***Házi segítségnyújtás személyi gondozás:***

Várható teljes költsége: 15 145 615Ft

251 munkanap x 8 óra= 2.008 x 5 dolgozó= 10 040 gondozási óra

15 415 615 Ft /10 040 óra= 1 508 Ft/gondozási óra

**Házi segítségnyújtás személyi gondozás óra költsége: 1. 510 Ft/ gondozási óra**

Házi segítségnyújtás személyi gondozás intézményi térítési díj összege jelenleg a 8/2012. (IV.13.) rendelet alapján: 455 Ft/gondozási óra, mely nem haladja meg az önköltséget. (igénybevétele térítés-, és díjmentes)

***Házi segítségnyújtás Szociális segítés:***

Várható teljes költsége: 2 328 500 Ft

**Ellátottak száma 2020. évre tervezett: 11 fő 251 munkanappal: 2 761 gondozási nap**

251 munkanap x 8 óra = 2.008 éves gondozási óra/ gondozó

2 008 gondozási óra x 2 dolgozó = 4 016 gondozási óra

2 328 500 Ft /4 016 óra = 580 Ft/ gondozási óra

Házi segítségnyújtás szociális segítés óra önköltsége: 580 Ft/gondozási óra

Házi segítségnyújtás szociális segítés intézményi térítési díj összege jelenleg a 8/2012. (IV.13.) rendelet alapján: 455 Ft/gondozási óra, mely nem haladja meg az önköltséget. (igénybevétele térítés-, és díjmentes)

**1.számú melléklet a ../2020. (IV…..) önkormányzati rendelethez**

**1.számú melléklet a 8/2012. (IV.13.) önkormányzati rendelethez**

**A személyes gondoskodást nyújtó szociális ellátások intézményi térítési díja**

Az önköltség, a kiszállítás díja, az étkeztetés térítési díj, intézményi térítési díj az ÁFÁ-t tartalmazza.

|  |  |  |  |  |
| --- | --- | --- | --- | --- |
|  | **A.** | **B.** | **C.** | **D** |
|  | **Ellátás típusa** | **Önköltség** **2020** | **Hatályos intézményi térítési díj bruttó összege** | **Igénybevétel esetén fizetendő** |
| 1. | Györteleken helyben ékezés esetén  | **1085,-**Ft/ ellátási nap | 400,- Ft***/***ellátási nap | **díjköteles** |
| 2. | Györteleken lakáson történő étkezés estén  | **1330,-Ft*/ellátási nap*** | ***440,-Ft/ellátási nap*** | ***díjköteles*** |
| 3. | Géberjénben, Fülpösdarócon - Géberjéni konyhától vásárolt étkeztetés- helyben ékezés esetén  |  785,-Ft/ellátási nap | 495,- Ft***/***ellátási nap | **díjköteles** |
| 4. | Géberjénben, Fülpösdarócon- Géberjéni konyhától vásárolt étkeztetés- lakáson történő étkezés esetén  | 1030,-Ft/ellátási nap | ***535,- Ft/ellátási*** nap  | **díjköteles** |
| 5. | Házi segítségnyújtás - személyi gondozás | 1 510,- Ft/gondozási óra | *1345,-Ft/gondozási óra* | *térítés-, és díjmentes* |
| 6. | Házi segítségnyújtás - szociális segítés | 580,-Ft/ gondozási óra | *480,-Ft/gondozási óra* | *térítés-, és díjmentes* |
| 7. | Idősek nappali ellátás étkezéssel (ebéd) | 3 125,-Ft/ellátási nap | 1685,-Ft/ellátási nap, | 400,-Ft***/***ellátási napdíjkötele s |
| 8. | Idősek nappali ellátás térítési díja étkezés nélkül:   | 2 040,-Ft/ellátási nap | *1285,-Ft/ellátási nap* | *térítés-, és díjmentes* |
| 9. | Kiszállítás Györtelek | 245,-Ft/háztartás | *40,-Ft/háztartás* | *díjköteles* |
| 10. | Kiszállítás Géberjén, Fülpösdaróc | 245,-Ft/háztartás | *155,-Ft/háztartás* | *díjköteles* |